Priekšlikums PADOMES LĒMUMS par nostāju, kas Eiropas Savienībai jāieņem ES un Čīles Asociācijas komitejā attiecībā uz grozījumiem XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas (valsts iepirkums) noteikumiem, Nolīgumam, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju /* COM/2013/0942 final - 2013/0450 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Nolīgums, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju ("asociācijas nolīgums"), tika parakstīts 2002. gada 18. novembrī. Asociācijas nolīguma XII pielikumā ir noteikts to Čīles valsts iestāžu saraksts, uz kurām attiecas saistības par valsts iepirkumu. Čīles Republika ierosina grozīt XII pielikumu. Priekšlikumā ir paredzēts vienkāršot katrai ministrijai pakļauto valsts iestāžu sarakstu 1. papildinājuma A daļā, to aizstājot ar visaptverošu klauzulu, kas nodrošina, ka ir aptvertas visas uzskaitītajām ministrijām pakļautās iestādes. Turklāt Čīles iestādes ierosina 2. papildinājuma A daļā visaptverošu klauzulu, kas attiektos uz visām vietējā vai reģionālā līmeņa iestādēm (pašvaldībām). Ierosinātie grozījumi novērš nepieciešamību veikt turpmākus grozījumus pielikumā, ja rodas izmaiņas iestāžu sarakstā (t.i., ja izveido papildu pakļautos dienestus, reģionus, provinces vai komūnas, tās apvieno vai likvidē). Turklāt, tā kā Čīles nodrošinājums saskaņā ar IV daļas IV sadaļu par valsts iepirkumu paliek nemainīgs, Eiropas Komisija uzskata, ka šīs izmaiņas ir tikai formālas un nav nepieciešami kompensējoši pielāgojumi saskaņā ar Asociācijas nolīguma 159. panta 2. punktu. Tieši otrādi — tās ierosina nolīguma struktūras saprātīgu uzlabojumu. XII pielikuma 1. papildinājuma B daļa un 2. papildinājuma B daļa, kas attiecas uz visām pārējām vietējām vai reģionālām valsts iestādēm, kuras neveic rūpniecisku un komerciālu darbību, paliek bez izmaiņām. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS Neattiecas, jo šis priekšlikums, ar kuru formāli groza XII pielikumu, neievieš izmaiņas darbības jomā. 3. PRIEKŠLIKUMA JURIDISKIE ASPEKTI Padome tiek aicināta pieņemt Eiropas Savienības nostāju par Eiropas Savienības un Čīles Asociācijas komitejas lēmuma projektu, ar ko izdara grozījumus to Čīles iestāžu sarakstā, kuras veic iepirkumus saskaņā ar asociācijas nolīguma sadaļas par valsts iepirkumu noteikumiem. Asociācijas nolīguma 159. pantā ir paredzēta iespēja grozīt sadaļas par valsts iepirkumu piemērošanas jomu, un saskaņā ar minētā panta 3. punktu Asociācijas komiteja ir pilnvarota pieņemt šo lēmumu grozīt XII pielikumu. Priekšlikums ir Eiropas Savienības ekskluzīvā kompetencē. Tāpēc subsidiaritātes principu nepiemēro. 4. IETEKME UZ BUDŽETU Priekšlikums finansiāli neietekmē Eiropas Savienības budžetu. 2013/0450 (NLE) Priekšlikums PADOMES LĒMUMS par nostāju, kas Eiropas Savienībai jāieņem ES un Čīles Asociācijas komitejā attiecībā uz grozījumiem XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas (valsts iepirkums) noteikumiem, Nolīgumam, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Nolīgums, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju[1] ("asociācijas nolīgums"), tika parakstīts 2002. gada 18. novembrī. (2) Asociācijas nolīguma XII pielikumā sniegts to Čīles Republikas iestāžu saraksts, kuras veic iepirkumus saskaņā ar Asociācijas nolīguma IV daļas IV sadaļas noteikumiem par valsts iepirkumu. (3) Čīles Republika 2012. gada 10. februārī informēja Eiropas Savienību par savu nodomu grozīt XII pielikumu (un iesniedza papildu informāciju 2012. gada 18. oktobrī). Pēc minētā paziņojuma un saskaņā ar asociācijas nolīguma 159. panta 2. punktu, puses ir atzinušas par lietderīgu, ka Asociācijas komiteja pieņem lēmumu izdarīt grozījumus attiecīgajā pielikumā, lai atspoguļotu Čīles Republikas paziņotos grozījumus. (4) Grozījumi ir a) XII pielikuma 1. papildinājuma A daļā uzskaitīto katrai ministrijai pakļauto valsts iestāžu saraksta vienkāršošana, to aizstājot ar visaptverošo klauzulu, kas nodrošina, ka ir aptvertas visas uzskaitītajām ministrijās pakļautās iestādes, un b) 2. papildinājuma A. daļā visaptverošas klauzulas pievienošana, kas attiecas uz visām vietējā vai reģionālā līmeņa iestādēm. (5) Nostājas, kas Savienībai jāieņem ES un Čīles Asociācijas komitejā, pamatā vajadzētu būt pievienotajam lēmuma projektam, IR PIEŅĒMUSI ŠO LĒMUMU. 1. pants Nostājas, kas Eiropas Savienībai jāieņem Asociācijas komitejā attiecībā uz grozījumiem XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas noteikumiem par valsts iepirkumu, pamatā ir minētās komitejas lēmuma projekts, kas pievienots šim lēmumam. 2. pants Pēc lēmuma pieņemšanas Asociācijas komitejā to publicē Eiropas Savienības Oficiālajā Vēstnesī. 3. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs TIESĪBU AKTA FINANŠU PĀRSKATS ATTIECĪBĀ UZ PRIEKŠLIKUMIEM, KAS IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Priekšlikums Padomes Lēmumam par nostāju, kas Eiropas Savienībai jāieņem ES un Čīles Asociācijas komitejā attiecībā uz grozījumu XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas (valsts iepirkums) noteikumiem, Nolīgumam, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju. 2. BUDŽETA POZĪCIJAS Nodaļa un pants: Attiecīgajam gadam budžetā paredzētā summa: 3. FINANSIĀLĀ IETEKME X Priekšlikumam nav finansiālas ietekmes ¨ Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, proti, šāda: (miljonos EUR (1 zīme aiz komata)) || || Budžeta pozīcija || Ieņēmumi[2] || Viena gada periods, kas sākas dd/mm/gggg || [n gads] 120. pants || Ietekme uz pašu resursiem || || Stāvoklis pēc darbības || [n+1] || [n+2] || [n+3] || [n+4] || [n+5] || || || || || [1] OV L 352, 30.12.2002., 3. lpp. [2] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu.